
REPUBLIKA HRVATSKA
TRGOVAČKI SUD SPLIT
Split, Sukoišanska 6



									
U  I M E  R E P U B L I K E  H R V A T S K E

R J E Š E N J E
							
		
Trgovački sud u Splitu, po sudskom savjetniku Goranu Radanoviću, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368, radi provedbe skraćenog stečajnog postupka nad dužnikom HRVATSKI WELNESS INSTITUT, Split, Ive Tijardovića 2, OIB: 43967690029, dana 23. svibnja 2016. godine, 


r i j e š i o  j e

Odbacuje se zahtjev predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368, za provedbu skraćenog stečajnog postupka nad dužnikom HRVATSKI WELNESS INSTITUT, Split, Ive Tijardovića 2, OIB: 43967690029, zaprimljen na ovom sudu 02. studenog 2015. godine.


Obrazloženje

	Predlagatelj FINANCIJSKA AGENCIJA, Regionalni centar Split, Podružnica Split, podnijela je ovom sudu dana 29. listopada 2015. godine, na temelju odredbe čl. 444. st.1. Stečajnog zakona („Narodne novine“ broj 71/15, dalje SZ), zahtjev za provedbu skraćenog stečajnog postupka nad dužnikom HRVATSKI WELNESS INSTITUT, Split, Ive Tijardovića 2, OIB: 43967690029.

	U zahtjevu je navedeno kako je dužnik, na dan 1. rujna 2015.g., u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 1331 dana, u ukupnom iznosu od 34.383,47 kuna,  kao i da dužnik nema zaposlenih.

	Prema odredbi čl. 428. st. 1. SZ-a sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 

Nakon zaprimanja zahtjeva za provedbu skraćenog stečajnog postupka, sud je u skladu s odredbom čl. 430. SZ-a, pribavio podatke iz Registra udruga Republike Hrvatske za uvodno naznačenog dužnika.

Uvidom u izvadak iz Registra udruga RH, KLASA: 230-02/15-07/457; URBROJ: 2181-06-01/035-16-2, od 02.02.2016. godine, koji je izdao Ured državne uprave, Splitsko-dalmatinska županija, Služba za opću upravu, Ispostava Split,  za uvodno naznačenog dužnika, sud je utvrdio kako je nad dužnikom proveden postupak likvidacije te da je isti prestao postojati i da je brisan iz Registra udruga RH sa danom 25.02.2014.godine. 

Budući je dužnik, u odnosu na kojeg je podnesen zahtjev za provedbu skraćenog stečajnog postupka, brisan iz Registra udruga Republike Hrvatske uslijed čega je isti prestao postojati, slijedom naprijed navedenog proizlazi da nisu ispunjene pretpostavke za provedbu skraćenog stečajnog postupka nad dužnikom pa je ovaj sud odlučio kao u izreci rješenje te odbacio zahtjev predlagatelja radi provedbe skraćenog stečajnog postupka. 


Split, 23. svibnja 2016. godine


									SUDSKI SAVJETNIK:
									
									Goran  Radanović
									


POUKA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od 8 (osam) dana od dana dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi pismeno u 3 (primjerka) putem ovog suda, a o istoj odlučuje sudac pojedinac ovog suda sukladno odredbi članka 436. stavak 2. Stečajnog zakona. 


DNA:
· Fina, Regionalni centar Split 
· e-Oglasna ploča suda (8 dana )
· u spis

